Lucie Castets

Lucie Castets (an haife ta a shekara ta 1987 ) ma'aikaciyar gwamnatin ƙasar Faransa ce kuma masaniyar tattalin arziki. Tana da alaka da Jam'iyyar Socialist, New Popular Front ta zabi Castets don zama Firayim Ministan kasar  Faransa bayan Zaben ƴan majalisu na shekarar 2024.

 Kuruciya da ilimi 
thumb
An haifi Castets a Caen ga iyayen da suka yi aiki a matsayin masu nazarin kwakwalwa, kuma sun zauna a Caen har ta kai shekaru 18. Ta koma Paris don yin karatu a Lycée Louis-le-Grand, sannan daga baya ta karanci Tattalin arzikin siyasa da dokar jama'a a makarantar Sciences Po. Ta sami digiri na biyu daga Sciences Po da kuma Makarantar Tattalin Arziki ta Kasar Landan  kuma ta yi karanci Chananci a Jami'ar Fudan da ke Shanghai, kafin ta kammala karatu daga École nationale d'administration a shekarar 2013.  

 Ayyukan gwamnati 
Castets ta fara aikinta ga gwamnatin kasar Faransa a shekara ta 2007, ta yi aiki a matsayin mataimakiya ga jami'in al'adu a Babban Ofishin Jakadancin Faransa a Shanghai tsakanin 2007 zuwa 2008.  Ta yi aiki da Bankin Duniya a shekara ta 2011, da farko ta yi aiki a kan ayyukan da suka shafi hikimar kudi. A shekara ta 2014, tayi aiki a Direction générale du Trésor a cikin Ma'aikatar Tattalin Arziki da Kudi, sannan ta zama kwamishinan gwamnati a cibiyar Bureau central de tarification.  

Tsakanin 2018 da 2020, Castets ta jagoranci wani sashi a Tracfin a cikin Ma'aikatar Tattalin Arziki da Kudi, Hukumar leken asiri da ke da alhakin yaki da zagayawar miyagun kudade da basu bisa ka'ida, karkatar da kudi, da kuma tallafawa ta'addanci. A shekara ta 2020, Castets ta shiga gwamnatin magajin gari na Paris Anne Hidalgo, ta zama mai ba da shawara kan tattalin arziki. A watan Oktoba na shekara ta 2023, Hidalgo ta nada ta a matsayin Daraktan Kudi da Siyayya a ofishin Hidalgo.

 Ayyukan ilimi 
Tsakanin 2014 zuwa 2017, Castets ta kasance malamar tattalin arziki a jami’ar Sciences Po .  A shekara ta 2022, ta zama farfesa a fannin tattalin arziki a Jami'ar Paris Dauphine, kuma an wallafa ta a cikin mujallar Alternatives économiques .

 Ayyukan siyasa 
Castets ta kasance memba ta Jam'iyyar Socialist daga shekara ta 2008 zuwa 2011, lokacin da ta kasance mai goyon bayan Martine Aubry da Union of the Left .  Ta yi aiki da ƙungiyar Besoin d'un gauche a wajen Pierre Moscovici da kuma Point d'ancre think tank. Castets ta shiga siyasa a karo na farko bayan an zabe ta don tsayawa a matsayin ’uar takarar Jam'iyyar Socialist a Zaben yanki na 2015 a Normandy, kodayake ba ta yi nasarar lashe zaben ba.

Castets ta bar Jam'iyyar Socialist a shekara ta 2011, saboda rashin amincewa da salon jagorancin siyasa da François Hollande ya daukan wa jam'iyyar. Koyaya, ta ci gaba da kasancewa tare da jam'iyyar kuma ta shiga cikin kamfen na  Anne Hidalgo a lokacin Zaben shugaban kasa na 2022, kuma ta kusanci Clementine Autain.
A shekara ta  2021, Castets ta kafa kungiyar Nos services public, wanda ta zama ɗaya daga cikin masu magana da yawun kungiyar guda uku. Kungiyar ta yi burin zama "murya cikin gida” don "bayyana rashin aiki da kuma bada shawarwari" don inganta Ayyukan jama'a a Faransa. Ta sami shahara a wurin jama'a a 2022, lokacin da ta tambayi Stanislas Guerini a shirin talabijin na C ce soir game da karuwar amfani da kamfanonin shawarwari da tsadar da ke tattare da su, a fuskar abin da ta bayyana a matsayin raguwar yawan ma'aikatan gwamnati, waɗanda ke iya aiwatar da irin wannan ayyuka a farashi mai rahusa.

 Tsayar da ita matsayin Firayim Minista 
A watan Yulin 2024, New Popular Front ta tsayar da Castets a matsayin ‘yar takarar Firayim Ministan kasar  Faransa, bayan zaben majalisar dokoki na 2024.  Bayan tsayar da ita, Castets ta ce abubuwan da ta fi ba fifiko na siyasa sun hada da maido da fasalin fansho na Emmanuel Macron, sake fasalin haraji don tabbatar da cewa "kowa na  biyan hakkin su daidai", da kuma inganta ikon siye ta hanyar haɓaka albashi da biyan kuɗin amfanin zamantakewa. Castets ta kuma ba da shawara don ƙarfafa ayyukan jama'a tare da manufar watsi da raguwa a cikin hakkoki mazu nisa, tana  mai cewa "rugujewar ayyukan jama'ar wani ɓangare ne na abin da ya haifar da kuri'un National Rally". Castets kuma memba ce ta ofishi da kwamitin daraktoci na Kungiyar bincike na Hakkoki masu Nisa, tare da Thomas Portes da Caroline Fiat na La France Insoumise da kuma Marine Tondelier na The Ecologists. 

Bayan zaben ta, Macron ya ki nada ta a kujerarvta, yana mai ikirarin cewa ba zai yanke wata shawara ba kafin karshen Wasannin Olympics na bazarar 2024 da kuma cewa "abun tambayar ba wai sunan ba ne", amma wane  gwamnati mai rinjaye za a kafa a Majalisar Dokokin Kasar. Castets ta yi iƙirarin cewa yiwuwar kafa gwamnati Tare da hadin gwiwar Macron ba zai yiwu ba, saboda rashin jituwa mai zurfi tsakanin hadin gwiwan biyu, kuma ta bukaci Macron da ta yarda da zaben ta.

 Manazarta 

Rukuni:Rayayyun mutane
Rukuni:Haihuwan 1987